Легендарният българският футболист Трифон Иванов почина на 50-годишна възраст. Причината за преждевременната смърт на Трифон Иванов е масивен инфаркт. Тъжната вест потвърди кметът на Самоводене Николай Милаковски.

Трифон Иванов ще остане в историята на българския футбол като един от най-добрите защитници – Футболист №1 на България за 1996 г., Трикратен шампион на България с екипа на ЦСКА, а през 1996 г. става шампион на Австрия с "Рапид" (Виена). Има 77 мача с 6 гола за "А" националния отбор на България, с който е бронзов медалист от световното първенство в САЩ през 1994 г. Паметен ще остане неговият гол във вратата на Русия на Националния стадион "Васил Левски" на 10 септември 1997 г., с който България се класира за Мондиал'98.

Екипът на Гонг поднася своите съболезнования към семейството и близките на големия Трифон Иванов!